**Ģimenes sistēmas analīze.**

Ģimenes sistēma ir dzīvs organisms, kurš mainās, attīstās. Apmācības procesā runājām kā ieraudzīt sistēmā notiekošo, kā arī ko iesākt ar pamanīto. Savā darbā saskaroties ar dažādām ģimenēm mums domu gājiens un sajūtas jāfokusē uz dažādiem sistēmas punktiem gan katru ģimenes locekli kā personību, gan to kā šīs personības savstarpēji sadarbojas, gan uz visu ģimenes sistēmu kopumā. Neapjukt mums varētu palīdzēt šī shēma:

1. Individuālais līmenis;
2. Starppersonu līmenis;
3. Kopējais sistēmas redzējums.

I.Individuālais līmenis:

1. Katrs ģimenes loceklis kā personība.

Ne tikai pieaugušie nosaka un ietekmē attiecības ģimenē. Arī bērns var ietekmēt attiecības, piemēram, bērna sliktā uzvedība vienmēr kaut ko signalizē par ģimeni.

Par katra indivīda vietu un lomu stāsta bērna lomas ģimenē : VARONIS, GRĒKĀZIS, KLAUNS, NEESOŠAIS BĒRNS.

2. Bioloģiskie nosacījumi – fiziskā stabilitāte un veselība.

3. Psihiskā attīstība, emocionālā attīstība.

II. Starppersonu līmenis:

1. Attiecības ar pārējiem ģimenes locekļiem.

2. Uzdevumu izpilde, arī krīžu pārvarēšanas spēja;

3. Lomu attiecības ģimenē – ļoti svarīgi, ka vecāki uzņemas vecāku lomu (ne draugu), vīrietim – vīra, vīrieša, tēva lomas; sievietei – sievas, sievietes, mātes lomas. Bērnam – atbilstoša vecuma loma, citādi bērnība var būt pazaudēta.

4.Komunikācija ģimenē – kā un vai vispār runā ģimenē vai saprotas. Katrā ģimenē ir “ģimenes valoda” .

5. Kāds ir ģimenes modelis “kopā saausta ģimene” vai “vaļā palaista ģimene”.

6. Kas veic kontroli ģimenē. Disfunkcionālās ģimenēs bieži to veic bērns – satraucas par visu un visiem. Arī kontrole var būt, vai var nebūt elastīga.

7. Emocionalitāte – vai tāda ir, vai drīkst runāt par emocijām, vai tās pauž.

8.Vērtības un normas. Tās ir mantojamas, tiek tas no vecākiem, bet tiek veidotas arī jaunajā ģimenē. Obligātās vērtības – bērna fiziskā aprūpe, piederība ģimenei.

III. Visas sistēmas analīze:

Ģimenē ir jāspēj ievērot paaudžu robežas un jārīkojas atbilstoši vecumam. Informāciju par ģimenes sistēmu sniedz šādas atbildes:

1. Vai ģimene var patstāvīgi funkcionēt?

2. Katrai ģimenei ir sava vēsture. Kāda ir konkrētās ģimenes vēsture?

3. Svarīgi ģimenei redzēt kopā darbībā. Tad var saskatīt ģimenes LIKUMUS., NORMAS, ROBEŽAS, HIERARHIJU, PASAULES UZSKATUS, BAILES, CERĪBAS.

4. Ļoti būtiski ir vai ģimene spēj lūgt palīdzību (arī materiālo)?

5. Kādi ir ģimenes RESURSI.